Í gær var haldið upp á útgáfu bókarinnar Virkniaðlögun sem ME félag Íslands gefur út . Félagsmönnum og öðrum var boðið upp á veitingar á Hótel Reykjavik Natura og færði stjórn félagsins nokkrum aðilum úr heilbrigðis-geiranum eintak af bókinni að gjöf . Félagið er sérlega stolt af útgáfu þessarar bókar . Þar sem enn hefur ekki fundist lækning við ME er ánægjulegt að geta bent á úrræði sem þó hjálpar mörgum sjúklingum við að bæta lífsgæði sín . Höfundurinn kynnir hér aðferð sem hún þróaði og margir fræðimenn mæla með , t.d. höfundar greiningarviðmiða sem notuð eru fyrir ME . Virkniaðlögun hjálpar fólki að stjórna daglegu lífi svo það örmagnist síður og nái þannig að lifa fyllra og meira gefandi lífi .